Senan+bin+Long

Tajuk Sumbangan Fotograf Sebagai Penjana Kekreatifan Minda dalam Penulisan Karangan Naratif / Deskriptif

Sinopsis Adalah menjadi harapan penyampai bahawa kertas kerja ini yang bakal menyentuh penggunaan fotograf akan membawa manfaat kepada kedua-dua pihak, iaitu para pendidik dan golongan pelajar dalam proses pengajaran dan pembelajaran aspek penulisan esei naratif / deskriptif. Aspek pembelajaran yang hendak diketengahkan adalah dilihat dari sudut penulisan, khususnya esei jenis naratif / deskriptif. Fotograf merupakan salah satu sumber terpenting dalam proses pembelajaran menggunakan ICT. Melalui sesuatu fotograf, setiap pelajar itu mampu beroleh penghayatan total dalam sesebuah kejadian, peristiwa atau perkara-perkara lain, iaitu berdasarkan pengalaman, perenungan dan penganalisisan. Sebagai contoh, seseorang pelajar itu boleh menyenaraikan seberapa banyak pengalaman yang diperolehinya sekirannya dia pernah bercuti ke luar negara. Andai kata dia tidak berkesempatan untuk melakukan demikian, maka kajian melalui fotograf akan mengambil tempatnya. Di sinilah sumbangan fotograf dalam pengajaran karangan memainkan peranannya. Secara keseluruhannya penggunaan fotograf dapat memperkayakan lagi pengajaran guru seraya membantunya ke arah pembelajaran-pengajaran di dalam kelas yang efektik lagi berjaya.